Opinjoni tal-Kummissjoni skont l-Artikolu 251(2), it-tielet subaragrafu, il-punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal regolament tal-Parlament Ewropew u tal-Kunsill dwar il-kundizzjonijiet għall-aċċess għan-netwerks ta' trażmissjoni tal-gass naturali u li jħassar ir-Regolament (KE) Nru 1775/2005 li temenda l-proposta tal-Kummissjoni skont l-Artikolu 250(2) tat-Trattat tal-KE /* KUMM/2009/0315 finali/2 - COD 2007/0019 */





[pic] | IL-KUMMISSJONI TAL-KOMUNITAJIET EWROPEJ | Brussell, 6.8.2009 COM(2009) 315 finali/2 2007/0199/COD CORRIGENDUM: Jissostitwixxi COM(2009)315 tat-22.06.2009.Jirrigwarda l-verżjonijiet lingwistiċi kollha. OPINJONI TAL-KUMMISSJONIskont l-Artikolu 251(2), it-tielet subaragrafu, il-punt (c) tat-Trattat tal-KEdwar l-emendi tal-Parlament Ewropewgħall-pożizzjoni komuni tal-Kunsill rigwardproposta għal REGOLAMENT TAL-PARLAMENT EWROPEW U TAL-KUNSILL dwar il-kundizzjonijiet għall-aċċess għan-netwerks ta' trażmissjoni tal-gass naturali u li jħassar ir-Regolament (KE) Nru 1775/2005 LI TEMENDA L-PROPOSTA TAL-KUMMISSJONI skont l-Artikolu 250(2) tat-Trattat tal-KE 2007/0199/COD OPINJONI TAL-KUMMISSJONI skont l-Artikolu 251(2), it-tielet subaragrafu, il-punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL dwar il-kundizzjonijiet għall-aċċess għan-netwerks ta' trażmissjoni tal-gass naturali u li jħassar ir-Regolament (KE) Nru 1775/2005 1. Daħla L-Artikolu 251(2), it-tielet subaragrafu, il-punt (c) tat-Trattat tal-KE jipprovdi li l-Kumissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni hawn taħt tesponi l-opinjoni tagħha dwar l-emendi proposti mill-Parlament Ewropew. 2. Sfond Proċedura Il-proposta trażmessa lill-Parlament Ewropew u lill-Kunsill (id-dokument COM(2007)532 - 2007/0199/COD) fid-data: | 19.09.2007 | L-opinjoni tal-Kumitat Ekonomiku u Soċjali Ewropew mogħtija fid-data: | 22.04.2008 | L-opinjoni tal-Kumitat tar-Reġjuni mogħtija fid-data: | 10.04.2008 | L-opinjoni tal-Parlament Ewropew (fl-ewwel qari) mogħtija fid-data: | 09.07.2008 | Il-pożizzjoni komuni adottata bl-unanimità fid-data: | 09.01.2009 | Il-pożizzjoni tal-Parlament Ewropew (it-tieni qari) | 22.04.2009 | 3. Għan tal-proposta Din il-proposta tagħmel parti mit-tielet pakkett leġiżlattiv għal suq intern tal-gass u tal-elettriku fl-UE (“it-Tielet Pakkett”), li jinkludi żewġ Direttivi u tliet Regolamenti. L-għan ewlieni tal-pakkett huwa li jiġi stabbilit qafas regolatorju li hu meħtieġ sabiex il-ftuħ tas-suq ikun effettiv bis-sħiħ u biex jinħoloq suq uniku tal-gass u tal-elettriku fl-UE fl-interess taċ-ċittadini u tal-industrija tal-Unjoni Ewropea. Dan għandu jgħin sabiex il-prezzijiet jinżammu baxxi kemm jista’ jkun u sabiex jogħlew l-istandards tas-servizzi u s-sigurtà tal-provvista. Dan isir permezz tal-miżuri ewlenin li ġejjin: - sorveljanza regolatorja aktar effikaċi minn regolaturi nazzjonali indipendenti; - stabbiliment ta' Aġenzija biex tiżgura kooperazzjoni effikaċi bejn ir-regolaturi nazzjonali u tieħu deċiżjonijiet dwar il-kwistjonijiet transkonfinali rilevanti kollha; - kooperazzjoni obbligatorja bejn l-operaturi tan-netwerks għall-armonizzazzjoni tar-regoli kollha relatati mat-trasport tal-enerġija madwar l-Ewropa u sabiex l-ippjanar tal-investiment ikun ikkoordinat; - separazzjoni effettiva tal-ġenerazzjoni u tat-trażmissjoni tal-enerġija sabiex b'hekk ikun evitat kwalunkwe konflitt ta' interessi, għall-promozzjoni għall-investiment fin-netwerk u għall-prevenzjoni ta’ kwalunkwe mġiba diskriminatorja; - iktar trasparenza u funzjonament aħjar tas-suq tal-konsumatur; - iktar solidarjetà u kooperazzjoni reġjonali bejn l-Istati Membri sabiex tkun żgurata sigurtà akbar tal-provvista. 4. Opinjoni tal-Kummissjoni dwar l-emendi tal-Parlament Ewropew 4.1. Emendi aċċettati mill-Kummissjoni Fis-Sessjoni Plenarja tiegħu tat-22 ta' April 2009, il-Parlament Ewropew adotta pakkett ta' kompromess li dwaru kien hemm qbil mal-Kunsill bil-ħsieb li jintlaħaq ftehim fit-tieni qari. Dawn l-emendi jikkonċernaw essenzjalment: - it-tisħiħ limitat tar-rwol tal-aġenzija fil-proċess li jsiru l-kodiċijiet u l-linji gwida u s-sorveljanza tas-xogħol tan-Netwerk Ewropew tal-Operaturi ta' Trażmissjoni għall-Gass (ENTSO-G), - dispożizzjonijiet li jsaħħu r-rwol tal-aġenzija fil-proċess tal-istabbiliment ta' pjan ta' 10 snin għall-iżvilupp tan-netwerk, u - ir-rwol tal-ENTSO-G fir-rigward tal-pajjiżi terzi. Il-Kummissjoni taċċetta l-pakkett ta' kompromess peress li huwa f'konformità mal-għan globali u l-karatteristiċi ġenerali tal-proposta. 5. Konklużjoni Skont l-Artikolu 250(2) tat-Trattat tal-KE, il-Kummissjoni temenda l-proposta tagħha kif stipulat hawn fuq.